Redes waarom God vir niemand liewer is as vir jou nie! Ken God se liefde. Geniet God. Waarom niemand nutteloos, ontoereikend, of 'n mislukking kan wees met God nie.
Jy is vir God spesiaal
God glimlag oor jou. Jy verhelder sy gesig
Net soveel as wat enigeen al ooit 'n geliefde se gesig opgehelder het.
Hierdie blad is ook beskikbaar in Engels (English), Spanish (Español), Portuguese, German, Danish, Frans (Français), en Bemba
God op dieselfde manier aan ons dink. Maar, God is nie soos
'die meeste mense' nie. Ons voel dat God witbroodjies het en ons dink dat ons baie ver
onderaan die lys is. Maar ons sal sien dat hierdie een manier is waar gevoelens
nie met die realiteit ooreenstem nie. Vir God is jy spesiaal!
Vier redes waarom God niemand anders bo jou stel nie
1. God se Seun het sy laaste druppel bloed vir jou gestort!. God het jou met Sy hele hart lief. Hy het jou lief met elke spikkel van Sy Ontsaglike groot liefde. Dit beteken dat dit nie saak maak hoe lief hy ander het nie, Hy kan onmoontlik iemand anders meer liefhê as wat Hy jou liefhet nie.
'n Vrou het oor bogenoemde paragraaf geskryf:
Ek wou só graag sê, "God het my lief met sy hele hart? Komaan! Dit is 'n wonder dat hy my enigsins liefhet! Grantley, jy oordryf te veel!" Maar die Here het my met Joh. 17:23 stilgemaak:
Ek kan nie daarby verby kom nie; Ek kan nie daaronder wegkruip, of oor dit klim nie. Al wat ek dus kan doen, is om daardeur te gaan, dit te absorbeer en in te neem sover ek gaan. Christus is in my - en God is net so lief vir my as wat Hy vir Christus is. Daar is geen manier waarop God se liefde vir Christus halfhartig kan wees nie. Ek het verlede nag - knus met daardie vers gaan slaap.
Daar word nêrens in die Skrif beloftes gemaak dat jy altyd geliefd sal voel nie, ook nie dat omstandighede dit altyd ooglopend sal maak dat jy geliefd is nie. God beloof eenvoudig dat Hy jou liefhet. Geen swaarkry of tragedie sal jou ooit van die liefde van God kan skei nie. (Romeine 8:35-39). 'n Prentjie wat jy nou sien bewys absoluut niks. Slegs die films van die ewigheid, kan werklik God se oneindige liefde vir jou weergee.
Hoe liewer jy vir iemand is, hoe belangriker is daardie persoon vir jou. Die feit dus dat God jou met Sy hele hart liefhet, beteken dat jy belangriker vir God is as wat jy jou ooit kon verbeel!
2. Voordat God ons vergewe het, was ons almal geestelik dood. Die Woord bevestig dat elke persoon op hierdie planeet dood was as gevolg van hulle sonde. Jy kan nie dooier kry as dood nie. God kan nie sê; Ek kies haar want sy is minder dood as hy nie!
Deur Christus word ons vergewe en wanneer God na 'n persoon wat vergifnis ontvang het kyk, kan hy geen sonde raaksien nie. Wanneer jy vergewe is, kan God geen mens op aarde vind wat méér as jy vergewe is nie.
Dus, sonder Christus, is almal ewe dood in sonde, en in Christus is ons ewe veel vergewe.
3. God is Almagtig. Dit beteken dat hy niemand meer nodig het as wat hy iemand anders het nie.
As God net jong mense, of sterk mense, of ryk mense, of beroemde mense, of geleerde mense kon gebruik, dan moes God darem so swak wees dat Hy menslike krag nodig het, so arm dat hy ons nodig het om vir Hom 'n paar sente te gee; so dwaas dat Hy menslike geleerdheid nodig het.
4. Die Here hou daarvan om klein en skynbaar onbelangrike dinge te gebruik. 1 Kor. 1:26 sê, 'Dink maar net broers, aan wat julle was toe julle geroep is. Volgens die opvatting van mense was daar nie baie geleerdes of invloedrykes of baie mense van aansien onder julle nie. En tog, wat vir die wêreld onsin is, het God uitgekies om die geleerdes te beskaam; en wat vir die wêreld sonder aansien is of betekenis is, ja wat niks is nie, het God uitgekies om wat iets is, tot niet te maak. Voor God het geen mens dus iets om op te roem nie.'
In die Bybel, lyk die boek Jona klein en nietig, onbelangrik. Dit is slegs 2-3 bladsye lank. Ek voel gereeld só; klein en onbelangrik. Ek het al so gereeld so nutteloos gevoel dat ek seker al sou selfmoord pleeg, as dit nie was dat ek God daarna in die oë sou moes kyk nie. Maar die Bybel sou baie armer wees sonder hierdie boek. Die Koninkryk van God sou ook baie armer sonder jou wees. In hierdie klein boekie sien ons hoe God 'n storm, 'n walvis, 'n hartelose, rebelse, buierige man; 'n plant én 'n wurm gebruik. Is jy met minder geseën as 'n wurm? Dan kan God magtige dinge deur jou doen. As God 'n storm, 'n plant, en 'n wurm kan gebruik, is Hy slim genoeg om jou te kan gebruik. God is so magtig dat Hy enigiets kan gebruik om Sy werk te doen.
Geen Christen is té oud, té arm, té ongeletterd, té dom, té siek, om merkwaardig deur God gebruik te kan word nie. Ons kan hierdie onderwerp nie nou hier in diepte ondersoek nie, maar vir slegs een aspek hiervan gaan loer gerus in by: Never too old for God
Glo jy dat daar niks is wat God nie kan doen nie? Glo jy dat God 'n persoon wat dood is weer lewendig kan maak? Glo jy dat God 'n dooie mens weer lewendig kan maak deur jou gebede? Hierdie woorde "deur jou gebede" beteken nie dat God nou skielik swak is nie. Glo jy dat God duisende siele kan red? Dan moet jy ook glo dat God duisende siele deur jou kan red!
God kan óf die onmoontlike deur jou doen, óf Hy is nie God nie.
Sê aanhoudend vir jouself, 'Daar is niks wat God nie deur my kan doen nie.'
Die hemel is in afwagting om te sien watter uitstaande dinge jy tot eer van God gaan bereik.
Niemand is vir God belangriker as jy nie: Bewyse hiervan uit die Woord
In Galasiërs 2:6-9, praat Paulus van Petrus, Jakobus, en Johannes. As daar iemand was wat op 'n spesiale plek in God se hart kon aanspraak maak dan was dit hierdie drie manne. Toe Jesus op aarde was het dit gelyk asof hulle Sy intiemste vriende was. Later is hulle die steunpilare van die kerk genoem. Sonder pilare sou die hele gebou inmekaar val. Tog skryf Paulus van hulle: 'wat hulle vroeër was, maak nie vir my saak nie, God kyk nie na die uiterlike nie' Paulus het hier van Petrus gepraat, die man wat deur miljoene geëer is as die eerste pous. Selfs sy skaduwee het mense gesond gemaak. Paulus het gepraat van die leiers van die kerk, die heiligstes, toe hy deur God geïnspireer is om te skryf "wat hulle vroeër was, maak nie vir my saak nie, God kyk nie na die uiterlike nie. Sê vir jouself, 'Die Woord van God sê, ek is so belangrik vir God soos Petrus, Jakobus, en Johannes is.'
Op 'n dag het die dissipels vir Jesus vertel dat sy Moeder graag met Hom wil praat. Jesus het gesê: 'Wie is my Moeder? Enigeen wat die wil van God doen is my moeder.' (Lukas 8:20-21).
Dit beteken dat enigeen wat gehoorsaam aan God is, net soveel reg het om met Jesus te praat as wat Maria het. Enigeen wat God se wil uitvoer het dieselfde plek in Jesus se hart as wat sy eie Moeder het!
Terwyl Jesus op 'n tyd besig was om te preek, het 'n vrou uitgeroep en gesê: 'Geseënd is die vrou wat U in haar liggaam gedra het'. Maar in plaas daarvan om met haar saam te stem, het Jesus vir haar gesê: 'Nog meer bevoorreg is hulle wat die Woord van God hoor en dit onderhou.'(Lukas 11:27-28).
Jesus is net eenmaal gebore. Dus kon net een vrou die voorreg hê om aan die Messias geboorte te skenk. Dit was Maria se unieke seën. Maar geestelik het ons almal ewe veel seën ontvang. In Efesiërs 1:3, sê die Bybel dat elkeen van ons het elk 'n geestelike gawe ontvang. Hoe kan dit anders wees? As Christus gesterf het (dus sy àlles gegee het) vir sondaars, wat kan hy moontlik nou van hulle af terughou - noudat hulle gewas is, en God se kosbare kinders geword het? Soos die Skrif duidelik wys; omdat jy so kosbaar is vir God, dat Hy sy Enigste Seun vir jou gegee het, die duurste geskenk in die heelal is, daar kan niks wees wat Hy nie vir jou sal gee nie (Romeine 8:32, sien ook 1 Korintiërs 3:21-22).
Sê vir jouself, 'Ek het geestelik net soveel gawes ontvang as enigiend anders.'
My Oupa wou gehad het dat ek moes deel hê aan sy werk. Nie omdat hy my nodig gehad het nie, maar omdat ek vir hom spesiaal was. Net so wil God hê dat jy sal deel in Sy werk. Dink vir 'n minuut daaroor na! God se werk is die mees belangrike werk in die heelal. God het iets goddelik belangrik, iets van ewigheidswaarde, wat Hy wil hê jy Hom mee moet help. Wow! Jy is belangrik!
Die kritieke punt
Nou kom ons by die heel belangrikste deel van hierdie boodskap. Hierdie boodskap kan jou vir 'n paar dae in vervoering bring, en dan verflou, en op die ou end niks bereik nie. Of dit kan die keerpunt in jou lewe beteken, wat van jou die kragtige werktuig in die Koninkryk van God sal maak, wat jy geskep is om te wees.
Dit is skrikwekkend om te dink hoeveel die wêreld mis wanneer enige Christen dink dat hy of sy nie vir God spesiaal is nie. Daar is geen Christen wat nie deur God gebruik kan word om duisende siele te red, indien God so sou besluit nie. Daar is geen Christen wat nie gebruik kan word om die menslike geskiedenis te verander nie. Maar terwyl ons bly vashou aan die 'klein dink' sal dit nie gebeur nie. Dit is geweldig ernstig, baie ernstiger as wat enige een van ons kan dink. Om onsself van hierdie sonde los te maak mag ons dalk baie kos, maar vir ons om vry van sonde te wees, het Christus baie meer gekos.
Vir ons om die sonde van klein dink op te gee is so moeilik as wat dit vir 'n alkolis is om drank permanent op te gee. Ons het 'n reuse wonderwerk in ons persoonlike lewens nodig. Dit begin deurdat ons moet erken dat ons verslaaf is aan die sonde om nie onsself, en ons moontlikhede te sien soos God dit sien nie. Ons moet dié sonde haat. Ons móét erken dat ons slawe van hierdie sonde is en dat die enigste manier wat ons daarvan bevry kan word deur 'n Goddelike wonderwerk kan geskied.
Ek stel die volgende gebed voor. Bid enige gedeelte waarvan jy voel jy mee kan saamstem.
Here, deur U genade, begin om my verstand en my gewete oop te maak vir die erns van my sonde. Ek het gesondig deur te dink dat u witbroodjies het. Ek het gesondig deur te dink dat ek nie vir U belangrik is nie. Ek het gesondig deur te dink U wil my nie gebruik om wonderlike dinge van ewigheidswaarde te doen vir U glorie nie. My verslawing aan klein dink het U seergemaak, en groot skade aangerig. Deur Christus se gestorte bloed, pleit ek vir U vergifnis. Ek vra U totale bevryding van my verslawing.
Ek verklaar nou dat U magtige dinge deur my wil doen. Ek weier om enige mindere gedagte te verdra. Ek kyk na U vir goddelike krag om vir ewig hierdie sondige gedagtes te oorwin. Here moenie my ooit weer hierdie sonde laat doen sonder dat ek die gevoel van u ontevredenheid daaroor kry nie. Dit maak nie saak wat dit my kos nie Here, wees U verheerlik in my lewe.
Bylaag: waarom die sonde van ongeloof so gewoontevormend is
Hierdie afdeling beskryf sommige van die redes waarom ek afhanklik geraak het aan verkeerde denke. Die rede vir jou eie afhanklikheid, sal nie noodwendig dieselfde as myne wees nie, maar dit is steeds van hulp om bedag op die gevare te wees.
Ek het myself met tye verlaat met die hoop dat, met wie ek ookal in gesprek was, my sou jammer kry en my ego 'n hupstoot sou gee. Ek was onbewus van hoe pateties sulke gedrag is - tot een dag. Ek het iemand ontmoet wat geweier het om my spel te speel. In plaas daarvan om my op te hemel, was al wat sy gedoen het om my te bestraf en te beskuldig van sonde deur so negatief oor myself te wees. Ek was ómtrent ontstig - todat ek myself meer gesien het soos wat ek is. Deur myself van ander mense se ophemeling afhanklik te maak, het ek myself vreeslik kwesbaar gemaak. Ek het van ander mense verwag om iets te doen wat my eie verantwoordelikheid was. Meer nog het my aksies bewys dat om deur mense geprys te word vir my meer beteken as die Goddelike goedkeuring wat ek reeds gehad het. En elke keer wat ek die vleiery gekry het waarna ek gesoek het, is ek beloon met die verlaging van my eie selfbeeld - verhoogde afhanklikheid.
As die sukses van om 'n doel te bereik soet is, is om aansienlik meer suksesvol te wees as wat ek kon droom, uitermatig heerlik. Die eenvoudigste manier om 'n herhaling van hierdie goeie gevoel te verseker is om myself te oortuig dat ek dit gaan sleg doen. Die lewenslustigheid wat ek ontvang wanneer ek my lae verwagtige te bowe kom, is 'n waardevolle beloning, as om 'n lae beskouing van my Godgegewe potensiaal te hê. Ek was besig om God te bedroef, om Sy naam te belaster, en die sonde van ongeloof te pleeg - opsetlik my geloof te verlaag, in die (soms onbewustelik) hoop om 'n verhoging te beleef.
Alhoewel ek geweet het dat geloof God behaag, het ek ook geweet dat om 'n geloofstap te neem, skrikaanjaend kan wees. Dis veel makliker om die lui, lafhartige weg te kies.
Om kwinkslae ten koste van myself te maak was 'n ander valstrik. Elke keer wanneer iemand sou lag, het ek my beloning gekry, maar elkeen van hierdie kwinkslae het negatiewe houdings net nog 'n bietjie dieper in my gedagtes in gebeitel. Ek is in my eie strik gevang.
Gewoontes het hul eie kortstondige plesiere. Maar op die ou end is dit 'n vloek wat ons terughou van die vol, opwindende en Goddelike lewe waarvoor ons geskep is. As ons egter daagliks na Jesus kyk sal die vloek verbreek word.
Skrifgedeeltes aangehaal uit 1983 vertaling
In my vrees dat ek iets van die betekenis van die oorspronklike Engelse stuk deur vertaling verlore kon laat gaan het, wil ek jou aanmoedig om die stuk in die oorspronklike Engels te lees.
Nog Webblaaie in Afrikaans beskikbaar
Jy Kan Liefde Vind: Wat Jou Fantasieë Ontbloot
Jy is geliefd! Ken God se liefde vir jou
Geniet Die Wil Van God Vir Jou
Vir vele meer inspirerende, gevoelvolle, soms skreeusnaakse skrywes, deur Grantley Morris vrylik op die internet beskikbaar by die volgende adres: www.net-burst.net Jy het vrylik ontvang, gee vrylik.
Stuur 'n E-pos aan die vertaler, Elna Smit: afrikaan@net-burst.net (Afikaans or English)
Wil jy graag aan die outeur skryf? (Slegs Engels)
Hier is jou kans!
Click the icon, or E-mail by the method of your choice: special@net-burst.net
Mag nie verkoop word nie. © Copyright, 1997, 2002 Grantley Morris. Mag nie gefotostateer word, as gedeelte of as geheel, sonder dat hierdie volledige paragraaf daarby ingesluit is nie
You are loved! Knowing God's love for you
God as Mother and the Dadda you always needed Heart-warming insights for those who find it hard to relate to God as Father